Ансамбль цIэрыIуэхэм ядоIэпыкъу
Къэбэрдей-Балъкъэр Республикэм и творческэ гуп цIэрыIуэхэм — «Кабардинка» къэрал академическэ ансамблымрэ «Балкария» къэрал IуэрыIуатэ-этнографие ансамблымрэ — хэтхэм я фащэхэр къагъэщIэрэщIэжыну, апхуэдэу къызэракIухьын транспорт къащэхуну Iэмал ягъуэтащ. КъБР-м и Правительствэм иджыблагъэ иригъэкIуэкIа зэIущIэм республикэм щэнхабзэмкIэ и министр Фырэ Руслан зэрыщыжиIамкIэ, а мурадхэм папщIэ республикэ бюджетым къыхэкIыу дызэрыт мазэм артистхэм сом мелуани 2,9-рэ хуаутIыпщынущ.
КъБР-м и Iэтащхьэмрэ Правительствэмрэ я пресс-IуэхущIапIэ.
